Efnt til stuttmyndasamkeppni fyrir íbúa Vesturlands Norðurljósa kvikmyndahátíðin , sem fram fer í Grundarfirði helgina 5. - 7. mars næstkomandi , efnir nú í fyrsta skipti til stuttmyndasamkeppni meðal íbúa Vesturlands . Myndirnar mega ekki vera lengri en 3 mínútur og er viðfangsefnið frjálst . Skilafrestur er til 1. febrúar næstkomandi og verða myndirnar sýndar í sérstökum Vesturlandsflokki á sjálfri hátíðinni . Myndirnar verða að vera framleiddar árið 2009 - 2010 . Öllum er velkomið að taka þátt , ungum sem öldnum , fagfólki sem byrjendum . Veitt verða verðlaun fyrir bestu myndina sem sýnd verður á heimasíðu Norðurljósahátíðarinnar á www.northernwavefestival.com . Áhugasamir sendið myndirnar á Smiðjustíg 10 , 350 Grundarfirði merkt Northern Wave ásamt nafni og netfangi . Frekari upplýsingar er að finna á www.northernwavefestival.com .